**19 ЮНИ 2025 г.**

**Наказателно дело от общ характер №385/2025 година – 10:00 часа**

На 19.06.2025 година, е проведено първото съдебно заседание по наказателно дело №385/2025 година, образувано срещу И.П.Й. от град Плевен, обвинен в това, че

държал, с цел разпространение, наркотични вещества – коноп. Престъплението е извършено в изпитателния срок на предходна наложена условна присъда, отново с предмет наркотици.

Съдебното заседание е насрочено като разпоредително и в него прокуратурата и подсъдимият са сключили споразумение, съгласно което подсъдимият се признава за виновен и му се налага наказание от една година и седем месеца лишаване от свобода, както и глоба в размер на 5 000 лева. Споразумението е окончателно и влиза в сила незабавно.

**Наказателно дело от общ характер №513/2024 година – 10:30 часа**

На 19.06.2025 година, е проведено съдебно заседание по наказателно дело №513/2024 година, образувано срещу Д.Б.М. - лекар със специалност Гръдна хирургия.

На 4 юли 2022 година пострадалото лице с инициали Ц.И.С., роден 1957 година, бил хоспитализиран в УМБАЛ „Д-р Г.Странски“ с фрактура на ребра, след като паднал с мотора си. Лекуващ лекар през болничния му престой е бил именно подсъдимият Д.М. След изписването му от болницата на 7 юли 2024 година, пострадалият починал в дома си от остра кръвозагуба вследствие нараняване причинено от катастрофата, заради която е бил хоспитализиран.

Подсъдимият е обвинен в немърливо изпълнение на задълженията си като лекар, в резултат на което пострадалото лице е починало.

В съдебното заседание е разпитано, чрез видеоконферентна връзка, вещото лице изготвило заключение по съдебно-медицинската експертиза. Тъй като е допуснато изготвяне на комплексна съдебно-медицинска експертиза, се е наложило отлагане на делото. Следващото съдебно заседание е насрочено за 01.10.2025 година.

**Връзки с обществеността 19 юни 2025 г.**

**e-mail:** **os\_press@abv.bg**